Siracüsa

Siracüsa, (Sarausa 'n sicilià; Siracusa 'n italià; Συρακούσαι/Surakoúsai 'n grec antìc e Συρακούσες/Surakoúses in chèl modèrno; Syracusæ 'n latì; Syracuse 'n francés e 'n inglés; Syrakus in todèsc), l'è öna sità de la Sicìlia che la fà pó proìncia e la sa tróa sö la còsta a matìna (èst) de l'ìsola, mia de lontà dal Capo Passero. La sità l'è nasida in del 734 a.C. 'mpó sö söl promontòre - isóla de Ortigia e 'mpó sö la tèra fèrma. Pròpe per chèsto per i Greci e per i Romà ol nòm de la sità l'éra al pluràl, desà che l'éra facia da piö tòch, quase da piö sità, öna 'n banda a l'ótra, ma separàcc tra de lür, ognü col sò nòm: Ortigia, Acradina, Tiche, Neàpoli e Epipoli. Ol nòm Siracüsa l' vé dal sicül Syraka che 'l völ dì pié de aque, desà che la sità l'è nasida 'n d'ü pòst pié de sortide e de palüdi. Dal 2005 l'è Patrimone de l'ümanità de l'Unesco. Impó de siti sö Siracüsa Sito del Cümü de Siracüsa